סוס משוגע. ניל יאנג (צילום: אימגבנק, Gettyimages)

הבהלה לזהב החלה: ניל יאנג, אגדת הרוקנ'רול ומי שנחשב ל"סנדק הגראנג'", יגיע להופעה בישראל, שתתקיים בגני יהושע, פארק הירקון בתל אביב ב-17 ביולי 2014. את יאנג מביא לארץ שוקי וייס הבלתי נלאה, ומכירת הכרטיסים המוקדמת לאירוע החלה היום. את הכרטיסים ניתן לרכוש בהנחה עד גמר המלאי, בטלפון *9066 או באתר איוונטים. מחיריהם ינועו בין 340 ל-1400 שקלים.



יאנג, מהמוזיקאים האהובים והמוערכים בעולם, שמאחוריו אלבומי מופת כ"On The Beach", "After The Gold rush", "Harvest", "Harvest Moon" ו"Le Noise", יגיע אלינו כשהוא בעיצומו של סיבוב הופעות עולמי עם להקתו המיתולוגית קרייזי הורס. אלבום האולפן האחרון של יאנג, "Psychedelic Pill", יצא ב-2012 וזכה לתשבוחות.